สวัสดีค่ะอยากสอบถามคือ มีอาการเจ็บบริเวณข้อมือค่ะซึ่งข้อมือไม่ได้โดนกระแทกรุนแรงและไม่เคยมีอุบัติเหตุค่ะ แต่อยู่ๆก็เจ็บขึ้นมา บริเวณข้อมือด้านนิ้วก้อยค่ะ ไล่ลงมาตามแขน แล้วเวลาพลิกข้อมือ/พลิกแขนจะรู้สึกเจ็บแปลบขึ้นมา ปวดบ้างบางครั้ง เหมือนปวดอยู่ข้างใน (ไม่มีอาการบวม) ช่วงที่เป็นแรกๆ เคยซื้อยามากิน อธิบายอาการให้เภสัชฟัง เขาก็ให้ยาคลายกล้ามเนื้อ แก้อักเสบและแก้ปวดมากินค่ะ โดยรวมอาการดีขึ้น เจ็บน้อยลงจนหาย แต่พอกลับมายกของ/ใช้งานข้อมืออีกครั้ง ก็เจ็บขึ้นมาอีกเหมือนเดิม (นับเวลาที่เป็นๆหายๆ ถึงปัจจุบัน ก็เกือบ 3 อาทิตย์แล้วค่ะ) พอจะอธิบายหรือบอกได้ไหมคะว่าเป็นอะไร หรือต้องไปให้ตรวจเลย
สวัสดีค่ะ อาการเจ็บบริเวณข้อมือเจ็บแปล๊บเวลาขยับแขน เป็นมากเวลายกของหรือใช้งานมือนั้น น่าจะเกิดจาก การมีกล้ามเนื้อหรือเส้นเอ็นอักเสบจากการใช้งาน การตึงตัวของกล้ามเนื้อจากการขยับหรือเกร็งผิดท่า การมีปลายเส้นประสาทอักเสบหรือถูกกดทับหรือถูกกระแทกแรงๆ เป็นต้นซึ่งการให้ได้การวินิจฉัยที่แน่ชัด ก็อาจจะต้องตรวจร่างกายโดยแพทย์ร่วมด้วย แต่อย่างไรก็ตามในเบื้องต้น สามารถที่จะพักการใช้งาน หลีกเลี่ยงการทำท่าทางที่ก่อให้เกิดความเจ็บปวด รับประทานยาแก้ปวดเพื่อบรรเทาอาการได้ โดยโรคกล้ามเนื้อหรือเส้นเอ็นหรือแม้แต่เส้นประสาท เป็นโรคที่เป็นเรื้อรังดังกล่าวมาได้ และจะเป็นๆหายๆขึ้นกับการปฎิบัติตัวว่ามีการทำท่าทางที่ไปกระตุ้นให้เกิดอาการหรือไม่